ai4bharat/Pralekha huggingface dataset:
PIB Headquarters
இந்தியன் ஓவர்சீஸ் வங்கி வாடிக்கையாளர்களுக்கான ஹெல்த்கேர் ப்ளஸ் காப்பீடு
இந்தியன் ஓவர்சீஸ் வங்கி தனது வாடிக்கையாளர்களுக்காக பிரத்யேகமாக மேம்படுத்தப்பட்ட ஹெல்த்கேர் ப்ளஸ் காப்பீட்டு பாலிசியை யுனிவர்சல் சோம்போ பொது காப்பீட்டு நிறுவனத்தின் மூலமாக அறிமுகம் செய்துள்ளது.
இந்தியன் ஓவர்சீஸ் வங்கியின் மேலாண்மை இயக்குனர் மற்றும் தலைமை நிர்வாக அதிகாரி திரு கர்ணம் சேகர், இந்தப் பாலிசியை இன்று சென்னையில் உள்ள வங்கியின் மைய அலுவலகத்தில் நடைபெற்ற நிகழ்ச்சியில் அறிமுகம் செய்தார். யுனிவர்சல் சோம்போ பொதுக் காப்பீட்டு நிறுவனத்தின் தலைவர் திரு. ஓ.என்.சிங் மற்றும் உயரதிகாரிகள் இந்த நிகழ்ச்சியில் கலந்து கொண்டனர்.
இந்தியன் ஓவர்சீஸ் வங்கி வாடிக்கையாளர்களுக்காக பிரத்யேகமாக வடிவமைக்கப்பட்ட இந்த பாலிசியின் குறைந்தபட்ச காப்பீட்டுத் தொகை ரூ.50,000, அதிகபட்சமாக ரூ.15 லட்சம் வரை காப்பீடு வழங்கப்படும்.
இந்தியன் ஓவர்சீஸ் வங்கிக் கிளைகளில் வாடிக்கையாளர்களுக்கு இந்தப் பாலிசி வழங்கப்படும். இந்த பாலிசிக்கு 50 வயது வரை மருத்துவப் பரிசோதனை தேவையில்லை என இந்தியன் ஓவர்சீஸ் வங்கியின் செய்திக்குறிப்பில் தெரிவிக்கப்பட்டுள்ளது.
ரசாயனம் மற்றும் உரங்கள் அமைச்சகம்
டாக்டர் மன்சுக் மாண்டவியா பங்கேற்ற ஜி20 தொடர்பான நிகழ்ச்சியில், தடுப்பூசி ஆராய்ச்சி மற்றும் மேம்பாடு குறித்த உலகளாவிய தடுப்பூசி ஆராய்ச்சி கூட்டு விவாதம்
"கோவிட் 19 பெருந்தொற்று, தடுப்பூசி ஆராய்ச்சி மற்றும் மேம்பாட்டில் உலகளாவிய ஒத்துழைப்பின் முக்கியத்துவத்தை நிரூபித்துள்ளது. ஒரு நூற்றாண்டுக்கு ஒருமுறை ஏற்படும் இத்தகைய பொது சுகாதார நெருக்கடியை நாம் எதிர் நோக்கிய போது, தடுப்பூசி வளர்ச்சியை விரைவுபடுத்துவதற்கான ஆராய்ச்சியின் முக்கியத்துவத்தை உணர்ந்தோம்’’ என்று மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா கூறியுள்ளார். "தடுப்பூசி ஆராய்ச்சி மற்றும் மேம்பாடு: எதிர்கால சுகாதார அவசரகாலத் தடுப்பு, தயார்நிலை மற்றும் மறுமொழிக்கான ஒருமித்த கருத்தை உருவாக்குதல்' என்ற தலைப்பில் உலகளாவிய தடுப்பூசி ஆராய்ச்சி கூட்டு விவாதத்தில் அவர் உரையாற்றினார். ஹைதராபாத்தில் இன்று 3வது ஜி20 சுகாதார பணிக்குழு கூட்டத்தின் இடையே இந்தியாவின் ஜி20 தலைமைத்துவ துறை ஏற்பாடு செய்த கூட்டத்தில் அவர் உரையாற்றினார்.
இந்நிகழ்ச்சியில் பேசிய டாக்டர் மாண்டவியா, வளர்ந்து வரும் நோய்க்கிருமிகளுக்கு தடுப்பூசி ஆராய்ச்சி மற்றும் மேம்பாடு முன்னேற்றுவதற்கு உலகளாவிய தடுப்பூசி ஆராய்ச்சி ஒத்துழைப்பு மிகவும் தேவையான வழிமுறையாக இருக்கும் என்றார். "இந்த முக்கியமான பணியை நாம் மேற்கொள்ளும்போது, நமது உலகளாவிய சுகாதார சமூகத்தின் கூட்டு நிபுணத்துவத்தைப் பயன்படுத்தி, தொற்றுநோய்க்கான ஆயத்த தடுப்பு முயற்சிகளை வலுப்படுத்த வேண்டும்" என்று அவர் கூறினார்.
போலியோ, சின்னம்மை, தட்டம்மை போன்ற நோய்களுக்கான தடுப்பு மருந்துகளை உருவாக்கி, தயாரித்து, விநியோகித்த அனுபவத்துடன், பல தசாப்தங்களாக தடுப்பூசி ஆராய்ச்சி மற்றும் வளர்ச்சியில் இந்தியாவின் தலைமைத்துவத்தை எடுத்துரைத்த மத்திய அமைச்சர், தடுப்பூசி உற்பத்தி மற்றும் விநியோகத்தில் இந்தியா முன்னணியில் உள்ளது என்று கூறினார். இந்த இலக்கை நோக்கிய உலகளாவிய ஒத்துழைப்பை உருவாக்குவதில் முக்கிய பங்கு வகிக்கிறது. திறமையான தடுப்பூசிகளின் வளர்ச்சி மற்றும் வரிசைப்படுத்தல் தொற்றுநோய்களின் தாக்கத்தைத் தணிக்க உதவும், மேலும் இந்த நோக்கத்தை அடைய ஆராய்ச்சி முயற்சிகளுக்கு நாம் முன்னுரிமை அளிக்க வேண்டும் என்று அவர் வலியுறுத்தினார்.
தடுப்பூசி உற்பத்தி மற்றும் விநியோகத்தை அதிகரிப்பதற்கான இந்தியாவின் முன்முயற்சிகளை விவரித்த மத்திய அமைச்சர், தடுப்பூசி உற்பத்தியாளர்களின் உற்பத்தித் திறனை அதிகரிக்க நிதிச் சலுகைகள் மற்றும் ஒழுங்குபடுத்தப்பட்ட ஒழுங்குமுறை செயல்முறைகளை அரசு வழங்கியுள்ளது. ஆரம்ப சுகாதார நிலையங்கள் மற்றும் பிற சுகாதார வசதிகளின் தற்போதைய உள்கட்டமைப்பைப் பயன்படுத்தி கிராமப்புறங்களில் தடுப்பூசிகள் கிடைப்பதை உறுதி செய்யவும் நடவடிக்கை எடுத்துள்ளது என்றார்.
பிரதமர் அலுவலகம்
பத்மவிருதுகள் வழங்கும் நிகழ்ச்சியின் காட்சிகளை பிரதமர் பகிர்ந்துள்ளார்
வாழ்க்கையின் பல்வேறு தருணங்களில் சாதித்தவர்களுக்கு வழங்கப்பட்ட பத்மவிருதுகள் நிகழ்ச்சியின் சில காட்சிகளை பிரதமர் திரு நரேந்திர மோடி பகிர்ந்துள்ளார்.
இது குறித்து பிரதமர் வெளியிட்டுள்ள டுவிட்டர் பதிவில்,
“வாழ்க்கையின் பல்வேறு தருணங்களில் சாதித்தவர்களுக்கு வழங்கப்பட்ட பத்மவிருதுகள் நிகழ்ச்சியின் காட்சிகள்.”
https://twitter.com/narendramodi/status/1508480215550345219?ref_src=twsrc%5Etfw%7Ctwcamp%5Etweetembed%7Ctwterm%5E1508480215550345219%7Ctwgr%5E%7Ctwcon%5Es1_c10&ref_url=https%3A%2F%2Fpib.gov.in%2FPressReleasePage.aspx%3FPRID%3D1810719
பாதுகாப்பு அமைச்சகம்
தில்லி சர்தார் வல்லபாய் பட்டேல் கோவிட் மருத்துவமனையில் பாதுகாப்பு அமைச்சர் திரு. ராஜ்நாத் சிங், உள்துறை அமைச்சர் திரு.அமித் ஷா, சுகாதாரத்துறை அமைச்சர் டாக்டர் ஹர்ஷவர்தன் ஆகியோர் ஆய்வு.
பாதுகாப்பு அமைச்சர் திரு. ராஜ்நாத் சிங், உள்துறை அமைச்சர் திரு.அமித் ஷா, சுகாதாரத்துறை அமைச்சர் டாக்டர் ஹர்ஷவர்தன் ஆகியோர், 1000 படுக்கைகள், 250 தீவிர சிகிச்சைப் பிரிவு படுக்கைகள் கொண்ட தில்லி சர்தார் வல்லபாய் பட்டேல் கோவிட் மருத்துவமனைக்கு இன்று சென்று ஆய்வு மேற்கொண்டனர். பாதுகாப்பு ஆராய்ச்சி மற்றும் மேம்பாட்டு அமைப்பு , மத்திய உள்துறை அமைச்சகம், சுகாதாரம் மற்றும் குடும்பநல அமைச்சகம், ஆயுதப்படையினர், டாடா சன்ஸ் மற்றும் இதரத் தொழில் நிறுவனங்களுடன் சேர்ந்து, இந்தப் புதிய மருத்துவமனையை 12 நாள் என்ற சாதனைக் காலத்தில் ஏற்படுத்தியுள்ளது. பாதுகாப்பு அமைச்சருடன் தில்லி முதலமைச்சர் திரு. அரவிந்த் கெஜ்ரிவால், மத்திய உள்துறை இணையமைச்சர் திரு. ஜி.கிஷன் ரெட்டி ஆகியோரும் சென்றிருந்தனர்.
மருத்துவமனைக்குச் சென்ற திரு. ராஜ்நாத் சிங், அங்குள்ள வசதிகள் பற்றி மனநிறைவை வெளியிட்டார். இந்தக் குறுகிய காலத்தில் இத்தகைய மருத்துவமனையை கட்டமைத்த சம்பந்தப்பட்ட அனைவருக்கும் அவர் பாராட்டு தெரிவித்தார். தேசியத் தலைநகரில் தற்போது, கோவிட்-19 பரவல் அதிகரித்து, பாதிக்கப்பட்டவர்களின் எண்ணிக்கை உயர்ந்துள்ளது. நோயாளிகள் அதிகரித்து வருவதால், அவர்களுக்கு அதிக மருத்துவ கவனம் தேவைப்படுகிறது.
பாதுகாப்பு ஆராய்ச்சி மற்றும் மேம்பாட்டு அமைப்பு, உள்துறை அமைச்சகம், சுகாதார அமைச்சகம், ராணுவம், தொழில்துறையினர், தெற்கு தில்லி மாநகராட்சி, தில்லி நிர்வாகம் ஆகியவை இணைந்து மேற்கொண்ட தனித்துவமான முயற்சியின் பலனாக, நெருக்கடியான ,இந்த நிலையை எதிர்கொள்வதற்காக இந்த மருத்துவமனை உருவாக்கப்பட்டுள்ளது. மருத்துவமனைக்குச் சென்றிருந்த அமைச்சர்கள் உள்ளிட்டவர்களுக்கு , தலைவர் டாக்டர் ஜி.சதீஷ் ரெட்டி அங்குள்ள வசதிகள் பற்றி விளக்கிக் கூறினார்.
தேர்தல் ஆணையம்
முன்னாள் தலைமைத் தேர்தல் ஆணையர்கள் / தேர்தல் ஆணையர்களுடன், தேர்தல் ஆணையம் வட்டமேஜை மாநாடு நடத்தியது
முன்னாள் தலைமைத் தேர்தல் ஆணையர்கள் / தேர்தல் ஆணையர்களுடன், இன்று தேர்தல் ஆணையம் வட்டமேஜை மாநாடு நடத்தியது. இந்தக் கலந்தாலோசனைக் கூட்டத்தில், முன்னாள் தலைமைத் தேர்தல் ஆணையர்கள் திருவாளர்கள் எம்.எஸ்.கில், ஜே. எம். லிங்டோ, டி.எஸ்.கிருஷ்ணமூர்த்தி, பி.பி.தாண்டன், டாக்டர் எஸ்.ஒய்.குரேஷி, வி.எஸ். சம்பத், எச். ஆர். பிரம்மா, டாக்டர் நஸீம் ஜைதி, மற்றும் முன்னாள் தேர்தல் ஆணையர் ஜி.வி.ஜி.கிருஷ்ணமூர்த்தி ஆகியோர் கலந்து கொண்டனர்.
தலைமைத் தேர்தல் ஆணையர் திரு ஓ.பி. ராவத், தேர்தல் ஆணையர்கள் திரு சுனில் அரோரா, மற்றும் திரு அசோக் லாவாசா ஆகியோர், கூட்டத்தில் பங்கேற்ற முன்னாள் தலைமைத் தேர்தல் ஆணையர்கள் / தேர்தல் ஆணையர்களை வரவேற்றனர். கூட்டத்தில் பங்கேற்ற சிறப்பு அழைப்பாளர்கள், இது போன்ற ஒரு முன்முயற்சியை மேற்கொண்டதற்காக, தேர்தல் ஆணையத்திற்கு பாராட்டு தெரிவித்ததுடன், வருங்காலத்திலும் இது போன்ற ஆலோசனைகள் தொடர்ந்து மேற்கொள்ளப்படுமென நம்பிக்கை தெரிவித்தனர்.
இந்தக் கூட்டத்தில், தேர்தல் மேலாண்மை தொடர்பான பல்வேறு அம்சங்கள் குறித்து விவாதிக்கப்பட்டது.
இந்தக் கூட்டத்தின்போது, தேர்தல் ஆணையத்தால் மேற்கொள்ளப்பட்டு வரும், தேர்தல் அறிவு மன்றங்கள், போலி வாக்காளர் சேர்ப்பை தடுப்பதற்கான ஈரோ –நெட் இணையதளம், தேர்தல் நடவடிக்கைகளை திறம்பட கையாள்வதற்கான ஆர் ஓ –நெட் வலைதளம் மற்றும் குறைதீர்ப்பு நடைமுறைகளின் சாராம்சங்களை மூத்த துணைத் தேர்தல் ஆணையர் திரு உமேஷ் சின்ஹா எடுத்துரைத்தார்.
கூடுதல் விவரங்களுக்கு www.pib.nic.in என்ற வலைதளத்தைப் பார்க்கவும்.
----------
(Visitor Counter : 131
பெருநிறுவனங்கள் விவகாரங்கள் அமைச்சகம்
ஆண்டு பொதுக்குழு கூட்டங்களை காணொலி காட்சி அல்லது இதர ஒலி, ஒளி வழிகள் மூலம் நடத்த கார்பரேட் விவகார அமைச்சகம் அனுமதி
2019 டிசம்பர் 31-ம் தேதியுடன் நிதியாண்டு முடிவடைந்த நிறுவனங்கள் தங்களது வருடாந்திர பொதுக்குழு கூட்டங்களை 2020 செப்டம்பர் 30ம் தேதி வாக்கில் நடத்துவதற்கு பெருவணிக நிறுவன விவகாரத் துறை அமைச்சகம் 21.4.2020 தேதியிட்ட பொது சுற்றறிக்கை எண்.18-2020 மூலம் ஏற்கனவே அனுமதி அளித்தது.
இருப்பினும், சமூக இடைவெளி விதிமுறைகள் மற்றும் மனிதர்கள் நடமாட்டத்துக்கு விதிக்கப்பட்டுள்ள கட்டுப்பாடுகளைத் தொடர்ந்து கடைப்பிடிக்க வேண்டியதன் அவசியத்தைக் கருத்தில் கொண்டு, நிறுவனங்கள் தங்கள் வருடாந்திர பொதுக்குழு கூட்டங்களை காணொலி காட்சி மூலமாகவோ அல்லது இதர ஒலி,ஒளி வழிமுறைகள் மூலமோ இந்த 2020-ம் ஆண்டுக்குள் நடத்த அனுமதிப்பது என முடிவெடுக்கப்பட்டது. அதன்படி, இந்த நோக்கத்துக்காக பொது சுற்றறிக்கை எண்.20- 2020 இன்று வெளியிடப்பட்டது.
டிஜிடல் இந்தியா தளங்களைப் பயன்படுத்தி. வருடாந்திர பொதுக்குழு கூட்டங்களின் மூலமாக, நிறுவனங்கள் தங்கள் சாதாரண மற்றும் சிறப்பு வர்த்தகங்களை மேற்கொள்ள வசதியாக இந்த நடவடிக்கை எடுக்கப்பட்டுள்ளது. சுற்றறிக்கையை
http://www.mca.gov.in/Ministry/pdf/Circular20_05052020.pdf என்ற தளத்தில் காணலாம்.
(Visitor Counter : 148
PIB Headquarters
352 கோடி ரூபாய் மதிப்பிலான போலி ஜிஎஸ்டி விலைப்பட்டியல் மோசடி
சரக்கு மற்றும் சேவை வரியின்  கீழ், வரி ஏய்ப்பை கட்டுப்படுத்தும் முகமாக எடுக்கப்பட்ட குறிப்பிடத்தக்க நடவடிக்கையில், சென்னை வடக்கு ஜிஎஸ்டி மற்றும் கலால்துறை ஆணையரகம், சென்னையில் பல்வேறு இடங்களில் இம்மாதம் 15-ம் தேதி நடத்திய தேடலில், நம்பத்தக்க தகவல்கள், சேகரிக்கப்பட்டுள்ளன. இந்தத் தேடுதலின் போது தலைமையக தடுப்புப் பிரிவு அதிகாரிகள் போலி விலைப்பட்டியலைக் கொண்டு வர்த்தகம் நடத்தும் மோசடி நிறுவனங்கள் பற்றிய தகவல்களைக் கண்டுபிடித்துள்ளனர்.
குறிப்பிட்ட உளவுத்துறை தகவல் மற்றும் ஆய்வின் அடிப்படையிலான விவரங்கள் மூலமாக ஜிஎஸ்டி மற்றும் சுங்கத்துறை முதன்மைக் கமிஷனர் சென்னை  திரு. எம். ஸ்ரீதர் ரெட்டியின் மேற்பார்வையில், இம்மாதம் 15-ம் தேதியன்று தேடுதல் வேட்டை நடத்தப்பட்டது. தேடுதல் வேட்டை நடந்த ஒன்பது இடங்களில் போலி நிறுவனங்கள் சம்பந்தப்பட்ட ஆவணங்களும், மின்னணு ஆதாரங்களும் கண்டுபிடிக்கப்பட்டன.
சம்பந்தப்பட்ட துறையில் பதிவு செய்துகொண்டுள்ள போலி நிறுவனங்கள், பல்வேறு நிறுவனங்களோடு வர்த்தகம் செய்யாமலேயே போலி விலைப்பட்டியலை வழங்கியதாக விசாரணையில் கண்டுபிடிக்கப்பட்டுள்ளது. இந்த நடவடிக்கைகளை முன்நின்று நடத்தும் தனராம் என்பவர் மற்றவர்களோடு இணைந்து மோசடியில் ஈடுபடுவதாக தெரியவந்துள்ளது.
தனராம் என்பவர் 37 ஜிஎஸ்டி பதிவுகளையும், கைலாஷ் என்பவர் 13 ஜிஎஸ்டி பதிவுகளையும் கொண்டு ஐம்பது போலி நிறுவனங்களை தொடங்கியுள்ளனர். சரக்கு வர்த்தகத்தில் ஈடுபடாமலேயே போலி நிறுவனங்களை உருவாக்கி அதற்கான போலி முகவரி, போலி விலைப்பட்டியலை வழங்குவது மற்றும் போலி வாகனங்களின் விவரங்களோடு ரசீதுகளை உருவாக்குவதே இவர்களது தொடர் வழிமுறையாக இருந்துள்ளது. சரக்கு வர்த்தகம் நடத்தாமலேயே போலி விலைப்பட்டியலை தருவதினால் அரசுக்கு நஷ்டம் ஏற்படுத்துவதே இவர்களது நோக்கமாகும். முதல்கட்ட விசாரணையின் காரணமாக இவர்கள் 352 கோடி ரூபாய் மதிப்பிலான போலி விலைப்பட்டியலை உருவாக்கியதனால் சரக்கு மற்றும் சேவை வரிக்கு 61 கோடி ரூபாய் நஷ்டம் ஏற்பட்டுள்ளது. இந்த நிறுவனங்கள் உண்மையில் செயல்படவில்லை என்று இந்த நபர்களே ஒப்புக்கொண்டுள்ளனர். மோசடி நிறுவனங்களை அமைத்து போலி விலைப்பட்டியலை வழங்கி பணம் சம்பாதிப்பதே தங்களது நோக்கம் என்றும் இவர்கள் கூறியுள்ளனர். ஆவணங்கள் மற்றும் ஒப்புதலின் அடிப்படையில், சரக்கு மற்றும் சேவை சட்டத்தின் கீழ், அதிகாரிகள் தனராம் என்ற நபரை கைது செய்தனர். கூடுதல் ஆணையர் திரு ராஜீவ் குமார், தடுப்புப் பிரிவின் உதவி ஆணையர் திரு. ஜி ஏ ஹர்ஷ் ஆனந்த் ஆகியோர் தலைமையிலான அதிகாரிகளின் குழு இந்த மோசடியைக் கண்டுபிடிப்பதில் பெரும் பங்காற்றியுள்ளது. மேலும் விசாரணை தொடர்ந்து நடைபெற்று வருகிறது.
தங்க நகைகள், எஃகு, பிளாஸ்டிக், இழைகள், மரம் ஆகிய பொருட்களுக்கு போலி விலைப்பட்டியல்கள் வழங்கப்பட்டிருப்பதாக விசாரணையில் தெரியவந்துள்ளது. இது போன்ற மோசடிக்கார்ரகளுக்கு எதிரான இத்துறையின் நடவடிக்கைகள் தீவிரப்படுத்தப்படும் என்று தெரிவிக்கப்பட்டுள்ளது.
சென்னை சரக ஜிஎஸ்டி முதன்மை ஆணையர் திரு.எம். ஸ்ரீதர் ரெட்டி வெளியிட்டுள்ள செய்திக்குறிப்பில் இந்தத் தகவலைத் தெரிவித்துள்ளார்.
பிரதமர் அலுவலகம்
தியாகி பகத் சிங் பிறந்த தினத்தையொட்டி அன்னாருக்கு பிரதமர் தலைவணங்கினார்
தியாகி பகத் சிங் பிறந்த தினத்தையொட்டி அன்னாருக்கு பிரதமர் திரு நரேந்திர மோடி தலைவணங்கினார். தியாகி பகத் சிங் குறித்து தமது எண்ணங்களை வெளிப்படுத்தியுள்ள வீடியோ பதிவையும் பிரதமர் பகிர்ந்துள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
“தியாகி பகத் சிங் அவர்களின் பிறந்த தினத்தையொட்டி, அவருக்கு நான் தலைவணங்குகிறேன். அவருடைய துணிச்சல், நமக்கு அதிக உத்வேகத்தை அளிக்கிறது. நமது நாடு குறித்த அவரது தொலைநோக்குப் பார்வையை நனவாக்க, நாம் உறுதியேற்போம்.”
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றிலிருந்து குணமடைபவர்கள் எண்ணிக்கை, 6வது நாளாக தொடர்ந்து அதிகரிப்பு
கொவிட்-19 சிகிச்சையில் பின்பற்றப்படும் யுக்திகள் காரணமாக இந்தியாவில் குணமடைபவர்கள் எண்ணிக்கை மிக அதிகமாக உள்ளது.
இந்தியாவில் கடந்த 6 நாட்களாக, புதிதாக தொற்று ஏற்படுபவர்களை விட, குணமடைபவர்கள் எண்ணிக்கை அதிகமாக உள்ளது. தொற்று அதிகம் பாதிக்கப்பட்ட 7 மாநிலங்கள்/யூனியன் பிரதேசங்களுடன் பிரதமர் நேற்று நடந்த ஆய்வு கூட்டித்தில் சுட்டியகாட்டியபடி, தீவிர பரிசோதனை, தொடர்பை கண்டறிதல், சிகிச்சை, கண்காணிப்பு ஆகியவற்றில் கவனம் செலுத்தப்படுவதால், குணமடைபவர்களின் எண்ணிக்கை அதிகரிக்கிறது.
கடந்த 24 மணி நேரத்தில் 87,374 பேர் குணமடைந்துள்ளனர். அதே நேரத்தில் 86,508 பேருக்கு புதிதாக பாதிப்பு ஏற்பட்டுள்ளது. இத்துடன் குணமடைந்தவர்கள் மொத்த எண்ணிக்கை 46.7 லட்சமாக  உயர்ந்துள்ளது. குணமடைந்தோர் வீதம் 81.55% -மாக உள்ளது.
குணமடைந்தவர்களின் எண்ணிக்கை சிகிச்சை பெறுபவர்களை விட , 37 லட்சத்துக்கும் அதிகமாக உள்ளது. சிகிச்சை பெறுபவர்களின் அளவு, மொத்த பாதிக்கப்பட்டவர்களில் 16.86% மாக உள்ளது. இந்த அளவு தொடர்ந்து குறைந்து கொண்டிருக்கிறது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:https://pib.gov.in/PressReleasePage.aspx?PRID=1658543
-----
(
பிரதமர் அலுவலகம்
டாக்டர் ஏபிஜே அப்துல் கலாம் பிறந்த நாளில் பிரதமர் புகழாரம்
முன்னாள் குடியரசுத் தலைவர் டாக்டர் ஏபிஜே அப்துல் கலாம் பிறந்தநாளில், அவருக்குப் பிரதமர் திரு நரேந்திர மோடி புகழாரம் சூட்டினார்.
இது குறித்து சுட்டுரையில் பிரதமர் கூறியதாவது;
ஏவுகணை நாயகன் என்று அழைக்கப்படும் நாட்டின் முன்னாள் குடியரசுத் தலைவர் டாக்டர் ஏபிஜே அப்துல் கலாம் அவர்களின் பிறந்தநாளில் அவருக்குப் புகழாரம் சூட்டுகிறேன். வலிமையான, வளமான மற்றும் திறமையான இந்தியாவை உருவாக்க அவர் தனது வாழ்க்கையை அர்ப்பணித்தார். நாட்டு மக்களுக்கு அவர் எப்போதும் ஒரு உத்வேகமாக இருப்பார்’’.
தகவல் மற்றும் ஒலிபரப்பு அமைச்சகம்
53-வது இந்திய சர்வதேச திரைப்படத் திருவிழாவில் திகில் திரைப்படங்கள்
அமானுஷ்யம், திகில் திரைப்படங்களுக்கு உலகளவில் எப்போதுமே வரவேற்பு இருந்து வருகிறது. பார்வையாளர்களை இருக்கையின் நுனிக்குக் கொண்டு செல்லும் திரைப்படங்களுக்கு ஒவ்வொரு நாட்டிலும், ஒவ்வொரு மொழியிலும் நிச்சயம் பஞ்சமிருக்காது. இது போன்ற திரைப்படங்களுக்குக் கிடைத்துள்ள மகத்தான வரவேற்பைக் கருத்தில் கொண்டு, வரும் நவம்பர் 20 முதல் 28-ஆம் தேதி வரை கோவா மாநிலம் பனாஜியில் நடைபெறவிருக்கும் 53-வது இந்திய சர்வதேச திரைப்படத் திருவிழாவில் “பயங்கரமான கனவுகள்” என்ற சிறப்பு பிரிவில் அண்மையில் வெளிவந்த அமானுஷ்ய திரைப்படங்கள் திரையிடப்பட உள்ளன.
ஸ்லோவாக்யா நாட்டின் ‘நைட் சைரன்’ , பெரு நாட்டின் ‘ஹ்யுசேரா’ , ஸ்பெயினின் ‘வீனஸ்’ , ஃபின்லாந்து நாட்டின் ‘ஹேட்சிங்’  ஆகிய திரைப்படங்கள் இந்தத் தொகுப்பில் திரையிடப்படுவதற்காக தேர்வு செய்யப்பட்டுள்ளன.
பாதுகாப்பு அமைச்சகம்
கொவிட்-19ஐ கட்டுப்படுத்துவது குறித்து ஜப்பான் ராணுவ அமைச்சரிடம் தொலைபேசியில் உரையாடினார் பாதுகாப்பு அமைச்சர் திரு. ராஜ்நாத் சிங்.
ஜப்பான் ராணுவ அமைச்சர் திரு. டாரோ கோனோவுடன், நமது பாதுகாப்பு அமைச்சர் திரு. ராஜ்நாத் சிங் இன்று தொலைபேசியில் உரையாடினார்.
கொவிட்-19 பெருந்தொற்றுக்கு எதிரான தங்களின் எதிர்வினைகள் குறித்து இரு பாதுகாப்பு அமைச்சர்களும் விவாதித்தனர். கொவிட்-19க்கு எதிரான சர்வதேச முயற்சிகளுக்கு இந்தியாவின் பங்களிப்புக் குறித்து திரு. கோனோ டாரோவுக்கு எடுத்துரைத்த திரு. ராஜ்நாத் சிங், பெருந்தொற்றுக்கு எதிரான உலகளாவியப் போரில் பரஸ்பர ஒத்துழைப்புக்கான துறைகள் குறித்து ஆலோசித்தார். கொவிட்-19க்கு பிறகு எழும் அதன் தொடர்பான சவால்களைச் சமாளிப்பதற்கு, இதர நாடுகளுடன் இரு தேசங்களும் இணைந்து பணியாற்ற, இந்தியா-ஜப்பான் சிறப்பு வியூகமும், சர்வதேசக் கூட்டுறவும் நல்ல அடித்தளத்தை அமைத்துள்ளதாக அவர்கள் ஒப்புக் கொண்டனர்.
இந்தியா-ஜப்பான் சிறப்பு வியூக சர்வதேசக் கூட்டின் கட்டமைப்புக்குக் கீழ், இருதரப்புப் பாதுகாப்பு ஒத்துழைப்புக்கான முயற்சிகளை முன்னெடுத்துச் செல்வதற்கான தங்கள் உறுதியை இரு அமைச்சர்களும் தெரிவித்துக் கொண்டனர்.
(
வணிகம் மற்றும் தொழில்துறை அமைச்சகம்
2022 மே மாதத்தில் ஒட்டுமொத்த வணிக சரக்கு மற்றும் சேவைகள் ஏற்றுமதி 24% அதிகரிப்பு
2022 மே மாதத்தில் இந்தியாவின் ஒட்டுமொத்த ஏற்றுமதி,  62.21 பில்லியன் டாலராக இருக்கும் என மதிப்பிடப்பட்டுள்ளது. இது கடந்த ஆண்டு இதே காலத்தைவிட 24.03% அதிகமாகும். மே மாதத்தில் வணிக சரக்கு ஏற்றுமதி 38.94 பில்லியன் டாலராக இருந்தது. கடந்த மே மாதத்தில் இது 32.30 பில்லியன் டாலராக இருந்தது. இதன் வளர்ச்சி விகிதம் 20.55 சதவீதமாகும். சேவை ஏற்றுமதி மே மாதத்தில் 23.28 பில்லியன் டாலராக மதிப்பிடப்பட்டுள்ளது. இது கடந்த மே மாதத்தைவிட  30.32% அதிகமாகும்.
ஏப்ரல்-மே 2022-ல், இந்தியாவின் ஒட்டுமொத்த ஏற்றுமதி  124.59 பில்லியன் டாலராக மதிப்பிடப்பட்டுள்ளது. இது கடந்த ஆண்டின் இதே காலத்தைவிட 25.90% வளர்ச்சியாகும். இதில் வணிக சரக்கு ஏற்றுமதி 78.72 பில்லியன் டாலர். சேவைகள் ஏற்றுமதி 45.87 பில்லியன் டாலர்.
மே 2022-ல் ஒட்டுமொத்த இறக்குமதி  77.65 பில்லியன் டாலராக மதிப்பிடப்பட்டுள்ளது. இது கடந்த ஆண்டு இதே காலத்தைவிட 59.19% நேர்மறையான வளர்ச்சியாகும்.
பாதுகாப்பு அமைச்சகம்
விமானப்படை அகாடமியில் நடைபெற்ற ஒருங்கிணைந்த பட்டமளிப்பு அணிவகுப்பில் மற்றொரு தொகுதி இளம் தலைவர்களை இந்திய விமானப்படை சேர்த்துள்ளது.
துன்டிகல் விமானப்படை அகாடமியில் 2020 ஜூன் 20-ஆம் தேதி நடைபெற்ற ஒருங்கிணைந்த பட்டமளிப்பு அணிவகுப்பை விமானப்படை தளபதி ஏர் சீப் மார்ஷல் ஆர்.கே.எஸ். பதவ்ரியா ஆய்வு செய்தார். 123 விமானப்படை வீர்ர்களுக்கு ‘ குடியரசுத் தலைவரின் ஆணை’களையும், இந்தியக் கடற்படை மற்றும் இந்தியக் கடலோரக் காவல் படையைச் சேர்ந்த 11 அதிகாரிகளுக்கு ‘ விங்க்ஸ்’ விருதுகளையும் அவர் வழங்கினார். புதிதாகப் பணியில் சேர்க்கப்பட்டுள்ள அதிகாரிகளில், 61 அதிகாரிகள் இந்திய விமானப்படையின் பறக்கும் பணிப்பிரிவிலும், 62 பேர் களப்பணிக் கிளைகளிலும் பணியமர்த்தப்பட்டுள்ளனர். இதில் 19 பெண் அதிகாரிகளும் அடங்குவர். வியட்நாம் விமானப்படையைச் சேர்ந்த இரண்டு விமானப்படை வீரர்களும் தங்களது பறக்கும் பயிற்சியை இந்த அகாடமியில் வெற்றிகரமாக நிறைவு செய்துள்ளனர். அவர்களுக்கு ‘ விங்க்ஸ்’ விருதுகள் ஆய்வு அதிகாரியால் வழங்கப்பட்டன.
ஒருங்கிணைந்த பட்டமளிப்பு அணிவகுப்புக்கு வருகை தந்த விமானப்படை தளபதியை பயிற்சி கமாண்டின் ஏர் ஆபிசர் கமாண்டிங் இன் சீப், ஏர் மார்ஷல் ஏ.எஸ். புட்டோலா, விமானப்படை அகாடமியின் கமாண்டன்ட் ஏர் மார்ஷல் ஜே. சலபதி ஆகியோர் வரவேற்றனர். கொவிட்-19 விதிமுறைகளுக்கு ஏற்ப நடைமுறைகள் மாற்றியமைக்கப்பட்டு, பறக்கும் வீரர்களுக்கு அதிகாரிகள் பதவி வழங்கும் நிகழ்ச்சிக்கு முன்பாக , விமானப்படை தளபதிக்கு பொது வணக்க அணிவகுப்பு நடைபெற்றது. பயிற்சியின் போது, பல்வேறு துறைகளில் சிறந்து விளங்கியவர்களுக்கு கோப்பைகள் வழங்கப்பட்டன. விமானிகள் படிப்பில் ஒட்டுமொத்த ஒழுங்கில் முதலிடம் பிடித்த பறக்கும் பிரிவைச் சேர்ந்த அதிகாரி அனுராக் நைனுக்கு ‘ ஸ்வோர்ட் ஆப் ஹானர்’ விருதும், குடியரசுத் தலைவரின் பட்டயமும் வழங்கப்பட்டது. களப்பணிப் பிரிவில், ஒட்டு மொத்தமாக சிறந்து விளங்கிய பறக்கும் அதிகாரி ஆஞ்சல் கங்வாலுக்கு குடியரசுத் தலைவரின் பட்டயம் வழங்கப்பட்டது.
அணிவகுப்பு நிகழ்ச்சியின் போது உரையாற்றிய விமானப்படை தளபதி, கல்வான் பள்ளத்தாக்கில் எல்லையைப் பாதுகாத்த போது உயிர்த்தியாகம் புரிந்த துணிச்சல் மிக்க வீரர்களுக்கு மரியாதை செலுத்தினார். பட்டம் பெற்றுள்ள அதிகாரிகளைப் பாராட்டிய அவர், இந்தத் துறையில் சிறந்து விளங்கியதுடன், திறன் மிகுந்த கடின உழைப்பை வெளிப்படுத்தி விருது பெற்றவர்களை வாழ்த்தினார். கடுமையான கொவிட்-19 விதிமுறைகளைப் பின்பற்றி நடந்த நிகழ்ச்சியில், பங்கேற்ற அவர், சிரமம் மிகுந்த கடினமான சூழ்நிலைகளுக்கு இடையே, பயிற்சியை உரிய காலத்தில் நிறைவு செய்ய உதவிய பயிற்சியாளர்களையும், ஆசிரியர்களையும் பாராட்டினார். இந்தப் பணியைத் தேர்வு செய்து, இந்திய விமானப்படையில் சேரும் கனவை நனவாக்கியுள்ள இளைஞர்கள் மற்றும் பெண்களின் பெற்றோர் மற்றும் உறவினர்களுக்கு விமானப்படைத் தளபதி நன்றி கூறினார். நமது பிராந்தியத்தில் பாதுகாப்புச் சூழல், நமது ஆயுதப்படைகள் எந்த நேரத்திலும் தயாராகவும், விழிப்புடனும் இருக்க வேண்டிய நிலையில் உள்ளதை அதிகாரிகள் நினைவில் கொள்ள வேண்டும் என அவர் அறிவுறுத்தினார். லடாக் எல்லையில் நடந்த நிகழ்வு, ஆயுதப்படையினர் குறுகிய காலத்தில் கையாளக்கூடிய சிறிய சம்பவம் என அவர் கூறினார். ஒற்றுமையின் எழுச்சியை வலியுறுத்திய விமானப்படைத் தளபதி, பட்டம் பெற்றுள்ள அதிகாரிகள் நீலநிறச் சீருடையின் பெருமிதத்தை உணர வேண்டும் என்று கேட்டுக் கொண்டார். பட்டம் பெற்றுள்ள அதிகாரிகள் எடுத்துக் கொண்டுள்ள உறுதிமொழியை, அவர்களது கடமைகள் மற்றும் பணிகளைச் செய்யும் போது வழிகாட்டும் கொள்கையாகக் கொள்ள வேண்டும் என்று கூறி அவர் தமது உரையை நிறைவு செய்தார்.
இளைஞர் நலன் மற்றும் விளையாட்டு அமைச்சகம்
புனேவில் நான்காவது Y20 ஆலோசனைக் கூட்டத்தை மத்திய இளைஞர் விவகாரங்கள் மற்றும் விளையாட்டுத் துறை அமைச்சர் அனுராக் சிங் தாக்கூர் தொடங்கி வைத்தார்.
நான்காவது Y20 கலந்தாய்வு கூட்டம், இந்திய அரசின் இளைஞர் விவகாரங்கள் மற்றும் விளையாட்டு அமைச்சகத்துடன் இணைந்து புனேவில் உள்ள சிம்பியோசிஸ் சர்வதேச பல்கலைக்கழகத்தில்  இன்று நடைபெற்றது. மத்திய இளைஞர் விவகாரங்கள் மற்றும் விளையாட்டு மற்றும் தகவல் மற்றும் ஒலிபரப்புத் துறை அமைச்சர் அனுராக் சிங் தாக்கூர் தொடக்க விழாவிற்கு சிறப்பு விருந்தினராகக் கலந்து கொண்டார்.
நிகழ்ச்சியில் பேசிய மத்திய இளைஞர் விவகாரங்கள், விளையாட்டு, தகவல் மற்றும் ஒளிபரப்புத்துறை அமைச்சர் அனுராக் சிங் தாக்கூர், உற்பத்தித் தொழிலுக்கு பெயர் பெற்ற புனே நகரத்தில் நான் இன்று இருப்பதில் மகிழ்ச்சியடைகிறேன் எனத் தெரிவித்தார். 10-க்கும் மேற்பட்ட பல்கலைக்கழகங்கள் மற்றும் 100-க்கும் மேற்பட்ட கல்வி நிறுவனங்களுடன், இந்நகரம் பல தலைமுறைகளாக அறிவு மற்றும் கலாச்சாரத்தின் கலங்கரை விளக்கமாக இருந்து வருவதாகவும், உலகம் முழுவதிலும் இருந்து வரும் மாணவர்கள் மற்றும் அறிஞர்களை ஈர்ப்பதாகவும் அவர் கூறினார்.
“சமாதானத்தை கட்டியெழுப்புதல் மற்றும் நல்லிணக்கம்: யுத்தம் இல்லாத யுகத்தை நோக்கி பயணித்தல் என்ற கருப்பொருளில் பேசிய அமைச்சர் அனுராக் தாக்கூர், இரு நாடுகளுக்கிடையே நடந்து வரும் மோதல், தொற்றுநோய்களின் நீண்டகால தாக்கம் அல்லது தொடர்ச்சியான பொருளாதார மற்றும் அரசியல் ஸ்திரமின்மை என எதுவாக இருந்தாலும், இந்த பிரச்சினைகள் பிராந்திய மற்றும் உலகளாவிய பாதுகாப்பு குறித்த கவலைகளை எழுப்புவதோடு ஒத்துழைப்பு மற்றும் ஒருங்கிணைந்த நடவடிக்கைக்கான அவசரத் தேவையை எடுத்துக்காட்டுவதாகவும் அமைச்சர் அனுராக் தாக்கூர் குறிப்பிட்டார்.
உரையின் இறுதியாக சுவாமி விவேகானந்தரின் கனவின்படி, 21-ம் நூற்றாண்டு நமக்கானது என்பதை உறுதி செய்ய வேண்டும் என அமைச்சர் அனுராக் தாக்கூர் குறிப்பிட்டார். அமிர்த காலத்தில் இருந்து தங்கக் காலத்திற்குச் செல்லும் பயணத்தில் இளைஞர்களுக்கு முக்கியப் பங்கு உண்டு எனவும் அமைச்சர் குறிப்பிட்டார்.
இதனைத் தொடர்ந்து மூலோபாய தொலைநோக்கு குழுவின் தலைவர் டாக்டர் சுந்தீப் வாஸ்லேகர், சிம்பியோசிஸ் நிறுவனர் மற்றும் தலைவர் பேராசிரியர்  எஸ்.பி.முஜும்தார் ஆகியோர் நிகழ்ச்சியில் உரையாற்றினர்.
மத்திய அமைச்சரவை
எலெக்ட்ரானிக் சிகரெட்டுகள் தடைக்கு அவசர சட்டம் பிறப்பிக்க அமைச்சரவை ஒப்புதல் அளித்துள்ளது
நாட்டின் மாபெரும் சுகாதார மற்றும் ஆரோக்கிய முன்முயற்சியாக, பிரதமர் திரு நரேந்திர மோடி தலைமையில் நடைபெற்ற அமைச்சரவை, எலக்ட்ரானிக் சிகரெட்டுகள்  தடைக்கான அவசரச் சட்டம் 2019 பிறப்பிக்க ஒப்புதல் அளித்துள்ளது.
இ-சிகரெட்டுகள் என்பவை பேட்டரியால் இயக்கப்படும் கருவிகளாகும். எரியக்கூடிய சிகரெட்டுகளில் உள்ள போதை தரும் பொருளான நிகோடின் திரவத்தை எரியூட்டுவதால் ஏரோசெல் புகை உண்டாகிறது. எலெக்ட்ரானிக் நிகோடின் வெளியிடும் முறை, சூடான ஆனால் எரியாத பொருட்கள், இ ஹுக்கா மற்றும் இதுபோன்ற கருவிகளும் தடைவிதிப்பில் அடங்கும். இத்தகைய நவீன கருவிகளின் கவர்ச்சிக்கரமான தோற்றம், பலவகையான மணம் போன்றவற்றால் இவற்றின் பயன்பாடு வேகமாக அதிகரித்து வருகிறது. வளர்ந்த நாடுகளில் இவற்றின் பரவல் விகிதம் அதிகமாக உள்ளது. குறிப்பாக இளைஞர்கள் மற்றும் சிறார்களிடம் பரவியுள்ளது.
இ-சிகரெட்டுகள் உற்பத்தி, இறக்குமதி, ஏற்றுமதி போன்ற செயல்பாடுகள் தண்டனைக்குரிய குற்றமாகும். முதல்முறை செய்யும் குற்றத்திற்கு ஓராண்டு வரை சிறைத்தண்டனை அல்லது ரூ.1 லட்சம் அபராதம் அல்லது இரண்டும் விதிக்கப்படும். தொடர்ச்சியான குற்றத்திற்கு மூன்றாண்டுகள் வரை சிறை, ரூ.5 லட்சம் வரை அபராதம் விதிக்கப்படும். எலக்ட்ரானிக் சிகரெட்டுகளை இருப்பு வைத்திருப்போருக்கு ஆறு மாத சிறைத் தண்டனை அல்லது ரூ.50 ஆயிரம் அபராதம் அல்லது இரண்டும் விதிக்கப்படும்.
இந்த அவசரச் சட்டம் அமலாகும் தேதியில் இ-சிகரெட்டுகளை இருப்பு வைத்திருக்கும் உரிமையாளர்கள் அதுகுறித்த விவரங்களைத் தாமாக முன்வந்து அறிவிப்பதோடு அருகில் உள்ள காவல் நிலையத்தில் அவற்றை ஒப்படைத்து விட வேண்டும். இந்த அவசரச் சட்டத்தின்கீழ் நடவடிக்கை எடுப்பதற்குக் காவல்துறை உதவி ஆய்வாளர் அதிகாரமளிக்கப்பட்ட அதிகாரியாக நியமிக்கப்பட்டுள்ளார். இந்தப் பணிக்கு இணையான வேறு அதிகாரிகளையும் சட்ட விதிகளை அமலாக்க மத்திய அல்லது மாநில அரசுகள் நியமித்துக்கொள்ளலாம்.
இ-சிகரெட்டுகளுக்கு அடிமையாகும் அபாயத்திலிருந்து பொதுமக்களைக் குறிப்பாக இளைஞர்கள் மற்றும் சிறார்களைப் பாதுகாக்க தடைக்கான அவசரச் சட்ட முடிவு உதவும்.
பிரதமர் அலுவலகம்
ஜல்கான் விபத்தில் பாதிக்கப்பட்டவர்களுக்கு பிரதமர் நிதி உதவி
மகாராஷ்டிராவில் உள்ள ஜல்கானில் நடந்த சாலை விபத்தில் பாதிக்கப்பட்டவர்களுக்கு நிதி உதவி வழங்க பிரதமர் திரு நரேந்திர மோடி ஒப்புதல் அளித்துள்ளார்.
"மகாராஷ்டிரா ஜல்கான் லாரி விபத்தில் பலியானவர்களின் உறவினர்களுக்கு, பிரதமரின் தேசிய நிவாரண நிதியிலிருந்து தலா ரூ. 2 லட்சமும், படுகாயம் அடைந்தோருக்கு ரூ.50 ஆயிரமும் கருணைத் தொகையாக வழங்க பிரதமர் திரு நரேந்திர மோடி ஒப்புதல் அளித்துள்ளார்," என்று சுட்டுரைப் பதிவு ஒன்றில் பிரதமர் அலுவலகம் தெரிவித்துள்ளது.